Šlītere
Šlītere (lībiešu: Šlītõr, agrāk arī Slītere) ir ciems Talsu novada Dundagas pagastā. Atrodas pagasta ziemeļrietumu daļā Šlīteres Zilo kalnu kraujas augšmalā pie autoceļa P125 14 km no pagasta centra Dundagas, 47,5 km no novada centra Talsiem un 168 km no Rīgas. Pēc 2021. gada datiem Šlīterē ir 9 iedzīvotāji. Ciemā atrodas Slīteres nacionālā parka administrācija, 1850. gadā būvētā Šlīteres bāka un muzejs. Saglabājušās vairākas bijušās Dundagas muižai padotās Šlīteres pusmuižas ēkas — kūts, kūpinātava, kalpu un pumpja ēka ar 34 metrus dziļu aku. Ap ēkām saglabājušies daži muižas parka fragmenti, t.sk. ošu aleja.